钦定古今图书集成/历象汇编/岁功典/第031卷
## 钦定古今图书集成/历象汇编/岁功典/第031卷

| 钦定古今图书集成 历象汇编 第三十一卷 |

| |

钦定古今图书集成历象汇编岁功典

第三十一卷目录

仲春部杂录

仲春部外编

社日部汇考

诗经〈小雅甫田章〉

礼记〈月令〉

周礼〈春官〉

风俗通义〈社神〉

宋书〈礼志〉

荆楚岁时记〈社综〉

提要录〈社翁雨〉

癸辛杂识〈社日分菊〉

田家五行〈五戊为社〉

遵生八笺〈社日事宜　社日事忌〉

事物原始〈社日〉

直隶志书〈遵化州　新安县　肃宁县　景州　吴桥县　定州　武邑县　鸡泽

县　清河县　大名县〉

山东志书〈长山县　曹州　定陶县〉

山西志书〈阳曲县　蒲县　垣曲县　潞安府　长子县　壸关县　陵川县　榆

社县　宁武关〉

河南志书〈胙城县〉

陕西志书〈咸宁县　商州　平凉府〉

江南志书〈太仓州　高邮州　如皋县　通州　怀宁县　灊山县　太湖县　望

江县　徽州府　婺源县　太平县　建德县　太平府〉

浙江志书〈海宁县　嘉兴府　乌程县　孝丰县　会稽县　嵊县　宁海县　建

德县　遂昌县〉

江西志书〈武宁县　宁州　安义县　德化县　德安县　新淦县　新喻县　瑞

州府　新昌县〉

湖广志书〈崇阳县　通山县　钟祥县　云梦县　黄州府　罗田县　江陵县

祁阳县　宁远县　江华县　新田县〉

福建志书〈建宁府　建安县　建阳县　将乐县〉

广东志书〈香山县　雷州府　西宁县〉

广西志书〈永宁州〉

社日部总论

兼明书〈社日〉

岁功典第三十一卷

《诗经郑风》：“野有蔓草。”〈疏〉“蔓草生而有露”，谓仲春时也。
“民思此时而会”者，谓此时是婚日。

《豳风》七月末章注：“二月四阳作，蛰虫起。阳始用事，则
亦始起冰而庙荐之。”

《小雅·小明》章：“昔我往矣，日月方除。”〈朱注〉《除》：除旧生新，谓
二月初吉也。

昔我往矣，“日月方奥。”〈朱注〉奥，暖也。〈大全〉孔氏曰：“即春温，亦
谓二月也。”

《国语》：大史告稷曰：“自今至于初吉，阳气俱烝，土膏其
动，弗震弗渝，脉其满眚，谷乃不殖。”〈注〉《初吉》，二月朔日
也。

《易乾凿度》：“随者，二月卦，阳德施行，蕃决难解，万物随
阳而出。”

《易纬》：“惊蛰，晷长八尺二寸，当至不至则雾，稚禾不成，
老人多病嚏。未当至而至，多病痈疽胫肿。”

春分，晷长七尺四寸二分，当至不至，先旱后水，岁恶，
米不成，多病耳痒。

《孝经》说：“天有七衡，春分之日，日在中衡。”

《黄帝宅经》：二月土气冲坤方，坤为人门龙肠，宜置牛
马厩，其位欲开拓壅厚，亦名福囊，重而兼实，大吉。乙
庚日修。

《管子？轻重己篇》：“以冬日至，始数九十二日，谓之春至。”
陶朱公书：“惊蛰前后有雷，谓之发蛰。雷声初起，从干
方来，主人民灾；坎方来，主水；艮方来，主米贱；震方来，
主岁稔；巽坤方来，主蝗虫；离方来，主旱；兑方来，主五
金长价。”

春分雨，人有灾。谚云：“春分无雨病人稀。”

二月朔日值惊蛰，主蝗虫。值春分主岁歉风雨，主米
贵。

《二月总占诗》曰：“初二天晴东作兴，初七八日看年成。
花朝此夜晴明好，何虑连绵夜雨倾。”

二月初八，东南风，谓之《上山旗》，主水。西北风，谓之《下
山旗》，主旱。

二月内，虹见在东，主秋米贵；在西，主蚕贵。

“二月十二为百花”，生日无雨百花熟。

“《二月十五》为劝农日”，晴和。主年丰，风雨则岁歉。
二月十九《观音生》日晴。主好雨则诸物少收。

二月间，将贴梗海棠攀枝著地，以肥土壅之，自能生
根，来冬截断，春半移栽，以棠梨接之，则成西府，以木
瓜接之，则成白色。

山茶二月接以单叶，接千叶，则花盛而树久。

《史记天官书》：“单阏岁：岁阴在卯，星居子，以二月与婺
女、虚、危晨出，曰降入，大有光。”其失次，有应见张，名曰“降入。其岁大水。”

辰星，仲春春分夕出，郊奎娄胃东五舍为齐。

《汉书五行志》：于《易》，“雷以二月出，其卦曰豫，言万物随
雷出地，皆逸豫也。”

《氾胜之书》：“种麻子，二月下旬，傍雨种之。麻生布叶，锄
之，以蚕矢粪之。天旱，以流水浇之。无流水，曝井水，杀
其寒气以浇之。如此，美田则亩五十石，及百石，薄田
尚三十石。”

《种植书》：凡种竹于二月斸去西南，根于东北角种，其
鞭自然行西南，盖竹性向西南行也。谚云：“东家种竹，
西家种地。”

《淮南子天文训》：“辰星正四时，常以二月春分，效奎、娄。”
《白虎通五行篇》：“二月律谓之夹锺何？夹者，孚甲也，言
万物孚甲，种类分也。”

《论衡祭意》篇：“龙星二月见，则雩祈谷雨。”

《说文》：“𦝼，楚俗以二月祭饮食也。一曰祈谷食新曰离
𦝼。”

春分而禾生，

卯为春门，万物已出。

《风俗通义》：“鼓者，郭也，春分之音也。万物郭皮甲而出，
故谓之鼓。”

《四民月令》：“二月阴冻毕泽，可菑美田缓土，及河渚水
处。”

《农家谚》：“二月昏，参星夕。杏花盛，桑叶白。”

《月令章句》：“自壁八度至胃一度，谓之降娄之次。雨水
春分居之，鲁之分野。”

《晋书天文志》：“老人星曰南极，以春分之夕见于丁。”
《北史庾季才传》：二月日出卯入酉，居天之正位，谓之
“二八之门。”

《抱朴子·仙药篇》：“龙御芝，常以仲春对生，三节十二枝，
下根如坐人。”

《华阳国志》云：“南郡出孔雀，常以二月来翔，月馀而去。”
《广州记》：“鸡侯菜，生岭南，似艾，二月生苗，宜鸡羹食之。
范汪祠祭，仲春荐竹笋。”

《名医别录》：“百合生荆州山谷。二月采根，阴干。”

麝生中台山谷及益州、雍州山中。春分取香，生者良。
桑螵蛸生桑枝上，螳螂子也。二月采，蒸过火炙用。
《魏书律历志次卦》：“二月，需、《随》《晋》，解大壮。”

《齐民要术》：“二月昏参夕，可种大豆，谓之上时。”

北土高原，本无陂泽，随逐隈曲而田者，二月冰解地
干，烧而耕之，仍即下水。十日块既散液，持木斫平之。
纳种既生七八寸，拔而栽之。

《家政法》曰：“二月可种瓜瓠。”

种茄子法“茄子熟时，摘取擘破，水淘之。取沈者速曝
干，裹置。二月畦种，著四五叶，雨时合泥移栽之。”
种芋法：宜择肥缓土近水处，和柔粪之。二月注雨可
种芋，率二尺下一本。芋生根，欲深斸其旁，以缓其土。
旱则浇之，有草锄之，不厌数多。治芋如此，其收常倍。
蘘荷宜在树阴下二月种之，一种永生，亦不须锄，微
加粪。

二月榆荚成，及青收干，以为旨。蓄色变白，将落可作。
《䤅》，随节早晏，勿失其适。〈音牟。䤅音头榆酱。〉
《周易集解》。“帝出乎震。”崔憬曰：“帝者。天之王气也。至春
分则震王而万物出生。”

《旧唐书》：“林邑国俗以二月为岁首，稻岁再熟。”

《唐韵》：“𫛸𫛞，鸟名。关西曰巧妇，关东曰𫛸𫛞。春分鸣则
众芳生，秋分鸣则众芳歇。”

《岭表录异》：“岭表朱槿，花，茎叶皆如桑树，叶光而厚。”〈南人
谓之佛桑〉树身高者止于四五尺，而枝叶婆娑。自二月开
花，至于中冬方歇。其花深红色，五出，如大蜀葵。有蕊
一条，长于花叶，上缀金屑，日光所烁，疑有焰生。一丛
之上，日开数百朵，虽繁而有艳，且近而无香。暮落朝
开，插枝即活，故名之“槿。”俚女亦采而鬻，一钱售数十
朵。若微此花，红梅无以资其色。

《岭南异物志》：“南中花多红赤，亦彼之方色也。唯踯躅
为胜。岭北时有，不如南之繁多也。山谷间悉生，二月
发时，照耀如火，月馀不歇。”

《南州异物志》：“橄榄，闽、广诸郡及沿海浦屿间皆有之。
树高丈馀，叶似榉柳，二月开花。”

《异物志》：“甘薯出交广，南方民家以二月种。”

《食谱》：“张手美家二月十五日涅槃兜。”

《种树书竹“本命日”，二月二日》也。

《酉阳杂俎》：“焉耆二月八日婆摩遮。”

波斯枣，出波斯国。长三四丈，围五六尺，叶似土藤，不
凋。二月生花，状如蕉花，有两甲，渐渐开罅，中有十馀
房。子长二寸，黄白色，有核，熟则紫黑，状类干枣，味甘
如饧，可食。

安息香树，出波斯国，呼为“辟邪树。”长二三丈。二月开
花，黄色。花心微碧。不结实。

《茶谱》：“蒙山有五顶，上有茶园，蒙之中顶。茶当以春分
之先后，多聚人力，俟雷发声，并手采择，三日而止《日华本草》：“菖蒲石涧所生，坚小一寸九节者，上出宣
州，二月采。”

《晁氏客话》：“望杏而耕”，以杏花时为耕候也。

《益部方物略记》：“桐花凤，二月桐花始开。是鸟翱翔其
间，丹碧成文，纎嘴长尾，仰露以饮，至花落辄去。蜀人
珍之，故号为凤。或为人捕，置樊间，饮以蜜浆，哺以炊
粟，可以阅岁。”

《成都古今记》：“二月有花市。”

《嘉祐本草》：“斑鸠是处有之，春分化为黄褐侯。黄褐侯，
青鹤也。”

《图经本草》：“白榆，先生叶，却著荚，皮白色。二月剥皮，刮
去粗皵，中极滑白。荒岁农人取皮为粉，食之当粮，不
损人。”

乌蔹：二月生苗，多在林中作蔓。

《图经》：宕渠之地，每岁二月二日郡人从太守出郊，谓
之迎冨。梧州容县有迎冨亭，亦以二月二日为节。
《云笈七签》：二月六日宜沐浴斋戒，天祐其福。

《埤雅》：芍药荣于仲春，华于孟夏。《传》曰：“惊蛰之节后二
十有五日，芍药荣”是也。

《梦溪笔谈》：“二月物生根魁，故曰‘天魁’。”

《孔氏杂说》：河豚盛于二月。梅尧臣诗：“春洲生荻芽，春
岸飞杨花。”河豚当是时，贵不数鱼虾。

《尔雅翼》：“仓庚，黄鸟而黑章。”齐人谓之抟黍，秦人谓之
黄流离。幽、冀谓之黄鸟，一名黄鹂留，或谓之黄栗流，
一名黄莺，二月而鸣。

《演繁露》：“仲春之月，天子食麦而朝事之笾，煮麦为面。”
《齐东野语》：余尝读班史历，至周三月二日庚申惊蛰
而有疑焉。盖周建子为岁首，则三月为寅，今之正月
也。虽今历法亦有因置闰而惊蛰在寅之时，然多在
既望之后，不应在月初而言二日庚申也。及考《月令
章句》，孟春以立春为节，惊蛰为中。又自危十度至壁
八度，谓之豕韦之次。立春、惊蛰居之，卫之分野。自壁
八度至胃一度，谓之降娄之次。雨水春分居之，鲁之
分野。然后知汉以前皆以立春为正月节，惊蛰为中，
雨水为二月节，春分为中也。至后汉，始以立春、雨水、
惊蛰、春分为序。《尔雅》师古于惊蛰注云：今日雨水，于
夏为正月，周为三月。于雨水注云：“今日惊蛰，夏为二
月，周为四月。”盖可见矣。《史记历书》亦为孟春冰泮启
蛰。《左传》桓公五年，“启蛰而郊。”杜氏注以为夏正建寅
之月。《疏》引《夏小正》曰：“正月启蛰。”故汉初启蛰为正月
中，雨水为二月节。及太初以后，更改气名，以雨水为
正月中，惊蛰为二月节，以至于今。由是观之，自三代
以至汉初，皆以惊蛰为正月中矣。又汉以前，“谷雨”为
三月节，清明为三月中，亦与今不同。

《暇日记》：“二月白𬞟水。”

山家清供，仲春深采黄精根，九蒸九暴，𢭏如饴，可作
果食。又细切食，水二石五升，煮去苦味，漉入绢袋，压
汁澄之，再煎如膏，以黄米作饼，约二寸大，客至可供
二枚。又采苗，可为菜茹。《隋羊公服法》：“芝艸之精也。一
名仙人馀粮”，其补益可知也。

《试茶录》：“建溪茶比他郡最先，北苑壑源尤早。岁多暖
则先惊蛰十日即芽，岁多寒则后惊蛰五日始发。先
芽者，气味俱不佳，惟过惊蛰者最为第一。民间常以
惊蛰为候，又以春阴为采茶得时。”

《北苑茶录》：“白茶与胜雪，自惊蛰前兴役，浃日乃成，飞
骑疾驰，不出仲春已至京师，号为头纲玉芽。”

《北苑别录》：“惊蛰万物始萌”，茶每岁常以前三日开焙。
《通考》：“甲子日发雷大热，一云大熟。”

《谈荟》：“二月十六日谓之黄姑浸种，日西南风，主大旱。
二月二十日谓之小分龙，日晴，分懒龙主旱，雨，分健
龙主水。”

《经世民事录》：“二月内有三卯则宜豆，无则早种禾。
二月种皂荚，有不结皂荚者，凿一孔，入生铁四五斤，
用泥封之，便开花结子。或树身南北离地一尺，各钻
一孔，用木钉钉之，泥封其窍，便结实。”

《便民图纂》：二月宜连霜。谚曰：“一夜春霜三日雨，三夜
春霜九日晴。”

《农桑通诀》：“二月间，取带泥小藕，栽池塘浅水中，或粪
或豆饼，壅之则愈盛。”

春分前栽莲，则花出叶上。

《漱石闲谈》：“二月初一日为中和节，以其揆三阳之中，
配仁义之和。”唐德宗时，李泌置。

《学圃杂疏》：“王瓜出燕京者最佳，其地人种之火室中，
逼出花叶。二月初即结小实，中官取以上供。”

《缾史月表》，“二月，花盟主，西府海棠玉兰、绯桃花，客卿，
绣球花，杏花花使令，宝相花，种田红木桃李花，月季
花，剪春罗。”

《花历二月》桃夭玉兰解。紫荆繁，杏花饰其靥。“梨花溶，
李能白。”

《月令》演：“二月献生子。”〈朔日〉《踏青》：〈二日〉《芳春节》，〈八日〉《祭马祖》：〈刚日〉

准。俗谓“请客送客雨。”正日谓之“洗街雨”，初十日谓之
洗厨雨。

《道书》：“二月一日为天正节。”

《左编》：“阴阳家以二月六日利行师。”

《本草纲目》：“梨，树高二、三丈，尖叶光腻，有细齿。二月开
白花如雪，六出。”

芹有水芹、旱芹。水芹生江湖陂泽之涯，旱芹生平地，
有赤白二种。二月生苗，其叶对节而生，似芎䓖，茎有
节棱而中空，其气芬芳。

杨梅树叶如龙眼，及紫瑞香。二月开花结实。

银杏生江南，以宣城者为胜。“高二三丈，叶薄，纵理，俨
如鸭掌形，有刻缺，面绿背淡。”二月开花成簇，青白色，
二更开花，随即卸落，人罕见之。

榛树低小如荆，丛生，二月生叶，如初生樱桃叶，多皱
文，而有细齿及尖。

薤叶似韭，二月开细花，紫白色，根如小蒜，一本数颗，
相依而生。

山慈姑，冬月生叶，二月中枯。一茎如箭簳，高尺许。茎
端开花，白色，亦有红色、黄色者，上有黑点。其花乃众
花簇成十朵如丝，纽成可爱。

山茱萸叶如梅，有刺，《二月开花如杳》。

椰子，乃果中之大者，其树初栽时，用盐置根下，则易
发。木似桄榔、槟榔之属，通身无枝。其叶在木顶，长四
五尺，直耸指天，状如棕榈，势如凤尾。二月开花成穗，
出于叶间，长二、三尺，大如五斗器，仍连著实，一穗数
枚。

白桐，即泡桐也。其木轻虚，不生虫蛀，作器物、屋柱甚
良。二月开花，如牵牛花而白色，结实大如巨枣，长寸
馀，壳内有子片，轻虚如榆荚、葵实之状。

蚕豆二月开花如蛾状，紫白色，又如豇豆花，结角连
缀如大豆，颇似蚕形。蜀人收其子以备荒歉。

扁豆二月下种，蔓生延缠，叶大如杯团而有尖，其花
状如小蛾，有翅尾，形如荚。嫩时可充蔬食、茶料，老则
收子煮食。

珊瑚菜江淮所产，多是石防风生于山石之间。二月
采嫩苗作菜，辛甘而香，呼为《珊瑚菜》。

马兰，湖泽卑湿处甚多。二月生苗，赤茎白根，长叶有
刻齿。南人多采汋，晒干为蔬及馒馅。

蒌蒿生陂泽中，二月发白，叶似嫩艾而岐细，面青背
白。其茎或赤或白，其根白脆。采其根茎，生熟菹曝，皆
可食。

《群芳谱》：“淮扬人二月二日采野茵蔯苗，和粉面作饼
食之，以为节物。”

《海槎馀录》：“海鳅乃水族之极大者。梧川山界有海湾，
上下五百里，横截海面。当二月之交，海鳅来此生育，
隐隐轻云覆其上。风日晴暖，则有小海鳅浮水面，随
波荡漾而来。”

《荆溪疏》：“竹菇，蕈也。小如钱，赤如丹砂，生以二月。山中
所在皆有之。”

《一统志》：“沔县度水有二源，曰清检、浊检，清水出。”鱼
浊水出鲋鱼，常以二月取之。

《万宝全书》：“春分日西风麦贵，南风先水，后旱，北风，米
贵。”

《选择历》书，二月申为“天德日”，申与巳合用巳为“天德
合日。”

居家必用二月初二日，或清明日，五更不语，采荠菜
梗，阴干作剔灯杖，诸虫不入灯盏。

《闽部疏》：“闽中大都气暖，春花皆先时放。方二月下旬，
已见踯躅。每肩舆行山径中，乔松灌木互相掩映，绿
波外扬，丹崖内耸。鹧鸪啼昼，画眉弄舌，殊不知巾车
为苦。”

汀人多种李，二月时，田园碎白满野，时间桃红缤纷
可喜。

自邵武之建阳，六十里间，是闽西最佳丽地。原隰平
衍，竹树田畴，丰美饶裕，邨落相望，烟火不绝。夹溪面
衡，人家时有数百。于时二月将尽，踯躅始放，梨花未
残。海棠、金爵，尽以樊圃。山花野卉，多不可名，真令人
应接不暇。

《法苑珠林》：“东晋穆帝永和六年二月八日夜，有像现
于荆州城北，长七尺五寸，合光，趺高一丈一尺，皆莫
测其所从。初，广州商客下载，中夜觉有人来奔船惊，
共寻视，了无所载，而船载自重，虽骇其异而不测也。
及达渚宫，才泊水。次夜复觉，人自然登岸，船载还轻。
及像现，方知其兆。”

《异苑》：“晋丹阳县有袁双庙，真第四子也。真为桓宣武
诛，便失所在灵怪：太元中形见于丹阳求立庙，未就功大有虎患。被害之家辄梦双至，催功甚急，百姓立
祠堂，于是猛暴用息。今道俗常以二月晦鼓舞祈祠，
尔日常风雨忽至。”

《云笈七签》：紫微夫人降杨羲之家，二月三十日吟一
章曰：“褰裳涉渌河，遂见扶桑公。高会太林墟，赏宴元
华宫。信道苟淳笃，何不栖东峰。”此亦叙方诸东华之
胜也。

《述异记》：义熙五年，宋武帝北讨鲜卑大胜，进围广固，
军中将佐乃遣使奉牲荐币，谒岱岳庙。有女巫秦氏，
奉高人同县索氏之寡妻也，能降灵宣教，言无虚唱，
使使者设祷，因访克捷之期。秦氏乃称神教曰：“天授
英辅，神魔所拟，有征无战，蕞尔小丑，不足制也。”到来
年二月五日当克。如期而三齐定焉。

《佛国记》：“摩竭提国，年，年常以建卯月八日行像作四
轮车，缚竹作五层，有承栌揠戟，高二丈馀，以白㲲缠
上，然后彩画作诸天形像，以金银琉璃庄校，其上悬
缯旛盖，四边作龛，皆有坐佛菩萨立侍。此日境内道
俗皆集华香供养。”

《法苑珠林》：“永明七年二月十九日，司徒竟陵文宣王，
梦于佛前咏维摩一契，因发声而寤，即起至佛堂前，
还如梦中法。更咏古维摩一契，便觉声韵流好。明旦，
即集沙门僧辩等次第作声。”

梁安国寺，在秣陵县都乡《同下》里。寺有金铜像一躯，
以永明九年起造时失去。天监六年二月八日。房主
药王尼所住床前，时时有光照屋。至二十三日，于光
处忽有泉涌，见此像随水而出，远近骇观。泉既不竭，
乃累砖为井，井犹存焉。

《道经》：“二月八日为芳春节，五晨大道君登玉霄琳房，
四盼天下。”

《隋书经籍志》：“释迦在世教化四十九年，乃至天龙人
鬼并来听法，弟子得道以百千万亿，然后于拘尸那
城娑罗双树间，以二月十五日入般涅槃。涅槃亦言
泥洹，译曰灭度，亦言常乐我净。”

阳璹《潜山记》：开元九年二月十五夜，帝寝灵符殿，梦
来日九天使者降，至午，见云端仙仗甚盛，神曰：“吾为
九天使者，受玉帝命，随运采访九天司命真君憩舒
州潜山，吾憩江州庐山，九天丈人憩蜀郡青城山，可
各为立祠。”乃遣舒州为建祠卜地，顷见二白鹿出冈
顶，遂于其地立九天司命祠。此真源宫之始也。
《纪闻》：“唐开元二十四年春二月，驾在东京，以李适之
为河南尹。其日大风，有女冠乘风而至玉贞观，集于
钟楼，人观者如堵，以闻于尹。尹率略人也，怒其聚众，
袒而笞之，至十，而乘风者既不哀祈，亦无伤损，颜色
不变。于是适之大骇，方礼请奏闻，敕召入内殿，访其
故，乃蒲州紫云观女道士也。辟谷久轻身”，因风遂飞
至此。元宗大加敬畏，锡金帛送还蒲州。数年后，又因
大风，遂飞去不返。

《西域记》：“伽蓝北有仙人，隐居岩谷。仲春之月，鼓櫂清
流，麋鹿随饮。感生女子，姿貌过人，惟脚似鹿。仙人见
之，收而养焉。后令求火，至于仙庐。足所踏地迹，皆有
莲花。”

东西洋考：天妃世居莆之湄洲屿，五代时，闽都巡检
林愿第六女，生于太平兴国四年，以景德三年二月
二十九日昇化。厥后常衣朱衣，飞翻海上，里人祠之。
《云笈七签》三洞奉道科云：“春分为延福斋。”

春分后，夜半子时，东北望，有元青黄云，“是太微天帝
君三素云也。”

二月二十日，“宜修真道。”

《续夷坚志》：忻州九龙冈上天庆观老君殿尊像极高，
云是神人所塑。每岁二月十五日，道家号贞元节。是
日有鹤来会，多至数十，少亦不绝一二翔舞坛殿之
上，良久乃去。元好问《二月十五日鹤》诗：“九龙冈上元
元祠，人言尊像神所遗。年年二月降云鹤，来无定数，
有定期。”

《诗经》。